ŽŪIKVC (LŽŪMPRIS) duomenimis, 2019 m. sausio–liepos mėn. Lietuvos įmonėse gauta 394,52 mln. vnt. vištų kiaušinių su lukštais – 1,92 proc. mažiau nei praėjusių metų tuo pačiu laikotarpiu. Analizuojamu laikotarpiu Lietuvos rinkoje buvo parduota 312,99 mln. kiaušinių, t. y. 13,9 proc. mažiau nei prieš metus. Vidutinė A klasės vištų kiaušinių pardavimo kaina 2019 m. sausio–liepos mėn. sudarė 6,18 EUR/100 vnt. ir buvo 6,5 proc. žemesnė nei tuo pačiu 2018 m. laikotarpiu.  
Kiaušinių su lukštais eksportas Lietuvos įmonėse 2019 m. sausio–liepos mėn. sudarė 85,97 mln. vnt. ir buvo 27,5 proc. didesnis nei prieš metus. Labiausiai didėjo nerūšiuotų kiaušinių eksportas – 69,2 proc., iki 18,44 mln. vnt. A klasės vištų kiaušinių eksportas analizuojamu laikotarpiu sudarė 65,60 mln. vnt. – 20,3 proc. daugiau nei praėjusių metų tuo pačiu laikotarpiu. Vidutinė A klasės kiaušinių eksporto kaina analizuojamu laikotarpiu sudarė 6,13 EUR/100 vnt. ir buvo 14,0 proc. žemesnė nei prieš metus.

Šaltinis ŽŪIKVC(LŽŪMPRIS)  
Parengė A. Kairytė, tel. (8 37) 39 78 02

[2019-09-26](https://www.vic.lt/zumpris/2019/09/26/2019-m-sausio-liepos-men-lietuvos-imonese-sumazejo-vistu-kiausiniu-gavyba-ir-pardavimas-o-eksportas-padidejo/)

[Paukštienos sektoriaus vidaus rinkos apžvalgos](https://www.vic.lt/zumpris/category/paukstienos-sektorius/paukstienos-sektoriausvidaus-rinkos-apzvalgos/)